JKW-KABUM-19-DZA-001-047-wylie
mus chen nam mkha'i rnal 'byor ni/ mus chen nam mkha'i rnal 'byor ni/__yab brag ram pa'i dge ba'i bshes gnyen bla ma rdo rje bsod nams zhes sngags gsar rnying thams cad kyi pha rol tu son pa de nyid dang /__yum spyan ras gzigs kyi rnal 'byor ma rdo rje 'bum gyi sras su 'khrungs/__gzhon nu nas dad pa dang /__shes rab/__mngon par shes pa sogs mnga'/__glo lung chos sder mkhan po shAka 'phen pa las rab tu byung /__mtshan nam mkha' rgyal mtshan du gsol/__mdo sngags kyi gzhung la gsan bsam rgya cher mdzad/__khyad par mus chen rgyal mtshan dpal bzang las ni gu'i thabs lam gsan nas zla ba gcig tu bsgoms pas bde drod rtsol med du shar/__bka' gzhan rnams ci rigs pa dang/__rdzogs par bla ma rdo rje gzhon nu las gsan/__nyi shu par mkhan po sngon gyi de nyid las bsnyen par rdzogs/__gzhan yang bla ma dam pa du ma las gdams pa bsam gyis mi khyab pa bzhes/__chos gsan pa'i dus ma gtogs ri khrod dben pa kho nar sgrub pa la rtse gcig tu gzhol bas nges 'byung dang /__snying rje phyogs med du shar/__phyag rgya chen po'i rtogs pa brnyes/__thugs rje chen po sogs yi dam gyi lha du mas rjes su bzung /__ting 'dzin gyi sgo du ma dang /__mngon par shes pa rgya chen po mnga'/__chos srung bran du khol ba sogs yon tan bsam gyis mi khyab pa la dbang 'byor bas gdul bya dpag tu med pa smin grol la bkod cing /__de rnams kyi nang nas bka' lnga pa dpal 'byor shes rab/__rong ston shes bya kun rig__/sems dpa' gzhon nu rgyal mchog__/mus chen dkon mchog rgyal mtshan/__grub chen thang stong rgyal po/__mkhas grub dge legs dpal bzang sogs mkhas shing btsun la grub pa'i nyams myong dang ldan pa dang/__phrin las mtha' klas pa mang du byon te rgyal bstan spyi dang /__dpal shangs pa bka' brgyud pa'i bstan pa rin po che nyin mor mdzad nas/__dgung lo dgu bcu rtsa gsum du phebs pa/__byi lo hor zla gnyis pa'i tshes nyer drug la zhi ba chen po'i dbyings su thugs gzhol ba'i tshe/__'ja' dang /__'od dang /__snyan pa'i sgra dang /__dri zhim po 'thul zhing /__me tog gi char chen po 'bebs pa dang bcas te/__las dag pa 'ga' zhig gis o DI yA na dang /__bde ba can sogs su gshegs par mthong ba dang /__sku gdung zhugs su phul bas sku dang /__ring bsrel grangs las 'das pa 'phel bas mtshon ngo mtshar bsam gyis mi khyab pas rjes 'jug rnams dad pa'i sa la 'god par mdzad do/__/'di'i rnam thar rgyas pa bka' bcu pa rin chen dar gyis mdzad pa dang /__dgung lo brgyad cu rtsa bzhi man gyi rnam thar kha skong bcas las shes par bya'o//____//_!
Debug data: